**Par Ministru kabineta protokollēmuma „Par Ministru kabineta 2013.gada 2.aprīļa sēdes protokollēmuma (prot. Nr.17 54.§) „Informatīvais ziņojums „Par vienotās attīstības finanšu institūcijas izveidi”” 7.punktā dotā uzdevuma izpildes termiņa pagarināšanu” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta sēdes protokollēmuma projekts izstrādāts saistībā ar Ministru kabineta 2013.gada 2.aprīļa sēdes protokola Nr.17 54.§ (Informatīvais ziņojums “Par vienotās attīstības finanšu institūcijas izveidi”) 7.punktu, kas paredzēja Vides aizsardzības un reģionālās attīstības ministrijai (turpmāk – VARAM) līdz 2013.gada 1.jūlijam sagatavot un iesniegt izskatīšanai Ministru kabinetā jautājumu par sabiedrības ar ierobežotu atbildību (turpmāk – SIA) „Vides investīciju fonds” tālāko darbību un Ministru kabineta 2013.gada 11.jūnija sēdes protokola Nr. 34 37.§ (Informatīvais ziņojums „Par valsts līdzdalības kapitālsabiedrībās izvērtēšanu un ar Ministru prezidenta 2012.gada 19.jūnija rīkojumu Nr.233 izveidotās darba grupas priekšlikumiem turpmākai rīcībai") 2.punktu, kas paredzēja ministrijām atbilstoši kompetencei izvērtēt informatīvā ziņojuma 5.pielikumā ietverto darba grupas ieteikumu finansiālos un tiesiskos riskus un iesniegt noteiktā kārtībā izskatīšanai Ministru kabinetā priekšlikumus par turpmāko rīcību, kā arī Ministru kabineta 2014.gada 5.augusta sēdes protokolu Nr.42 22.§ “Par Ministru kabineta 2013.gada 2.aprīļa sēdes protokollēmuma (prot. Nr.17 54.§) “Informatīvais ziņojums “Par vienotās attīstības finanšu institūcijas izveidi”” 7.punktā dotā uzdevuma izpildi” ar kuru dotā uzdevuma izpildes termiņš tika pagarināts līdz 2015.gada 1.aprīlim.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Pārresoru koordinācijas centra sagatavoto Informatīvo ziņojumu „Par valsts līdzdalības kapitālsabiedrībās izvērtēšanu un ar Ministru prezidenta 2012.gada 19.jūnija rīkojumu Nr.233 izveidotās darba grupas priekšlikumiem turpmākai rīcībai” no vienas puses tiek piedāvāta SIA „Vides investīciju fonds” iekļaušana jaunveidojamās vienotās attīstības finanšu institūcijas (turpmāk – AFI) sastāvā, taču, ņemot vērā iepriekšējo izvērtēšanu saistībā ar AFI izveidošanu, kuru veica zvērinātu advokātu birojs „Magnusson”, bija ieteikums SIA „Vides investīciju fonds” likvidēt, līdz ar to no otras puses tiek piedāvāts izskatīt iespēju SIA „Vides investīciju fonds” likvidēt, tās funkcijas nododot Vides aizsardzības un reģionālās attīstības ministrijai un aizdevumus pašvaldībām un to izsniegšanu - Valsts kasei. Attiecīgi Ministru kabinets savā 2013.gada 2.aprīļa sēdē pieņēma lēmumu (protokols Nr.17 54.§ 7.punkts) “Atbalstīt priekšlikumu, ka jautājumu par SIA „Vides investīciju fonds” tālāko darbību risina atsevišķi no vienotās attīstības finanšu institūcijas izveides. VARAM līdz 2013.gada 1.jūlijam sagatavot un iesniegt izskatīšanai Ministru kabinetā jautājumu par SIA „Vides investīciju fonds” tālāko darbību, ņemot vērā Izvērtējumā izteikto priekšlikumu SIA „Vides investīciju fonds” likvidēt, tā funkcijas nodot VARAM un aizdevumus pašvaldībām un to izsniegšanu -Valsts kasei”. Pēc VARAM sniegtās informācijas Ministru kabinets 2014.gada 5.augusta sēdē (prot. Nr.42 22.§) pieņēma lēmumu pagarināt 2013.gada 2.aprīļa sēdē dotā uzdevuma (prot. Nr.17 54.§ 7.punkts) izpildes termiņu līdz 2015.gada 1.aprīlim.  VARAM veica vairākus SIA “Vides investīciju fonds” turpmākās darbības situāciju modelējumus, ņemot arī vērā, ka SIA “Vides investīciju fonds” ar likumu Par Latvijas Republikas dalību Kioto protokola elastīgajos mehānismos ir deleģētas valsts pārvaldes funkcijas (Klimata pārmaiņu finanšu instrumenta programmu administrēšana).Sarežģījumi radās ar jauno Emisijas kvotu izsoles instrumenta ieviešanas funkciju optimālu sadali, jo saskaņā ar VARAM darba plānu 2015.gadam Emisijas kvotu izsolīšanas instrumenta darbības koncepcijas, kurā tiks arī izvērtēta iespēja SIA “Vides investīciju fonds” iesaistei, izstrādes un apstiprināšanas Ministru kabinetā termiņš ir noteikts līdz 2015.gada 31.decembrim. Agrāku izpildes termiņu noteikt nebija iespējams saistībā ar pienākumu izpildi, kas izriet no Latvijas kā prezidējošās valsts Eiropas Padomē pienākumiem.Vienlaikus SIA “Vides investīciju fonds” strādā pie variantiem par jaunu sadarbības partneru piesaisti specifisku vides aizsardzības problēmu risināšanai.Tā kā šādā situācijā nav iespējams izvērtēt visus iespējamos SIA “Vides investīciju fonds” darbības aspektus, VARAM lūdz pagarināt Ministru kabineta 2013.gada 2.aprīļa sēdē pieņemtā lēmuma (prot. Nr.17 54.§ 7.punkts) izpildes termiņu līdz 2015.gada 1.novembrim. |
| 3. | Projekta izstrādē iesaistītās institūcijas | SIA “Vides investīciju fonds”. |
| 4. | Cita informācija | Nav. |

*Anotācijas II, III, IV, V, VI un VII sadaļa – protokollēmuma projekts šo jomu neskar.*

Vides aizsardzības un

reģionālās attīstības ministrs K.Gerhards

Vīza: Vides aizsardzības un reģionālās attīstības

ministrijas valsts sekretārs G.Puķītis

22.04.2015

627

O.Zālīte-Vīlipa

Tālr. 66016775, Olita.Zalite-Vilipa@varam.gov.lv